Måneskin
Måneskin (que significa "Clar de Luna" en danés) es un grop de ròck italian format a Roma (Itàlia) en 2016.

Måneskin es compausat de Damiano David al cant, de Victoria De Angelis a la bassa, de Thomas Raggi a la guitarra e d'Ethan Torchio a la batariá. Victoria De Angelis a d'originas danesas : es ela qu'a trobat l'idèa del nom Måneskin pel grop.

An ganhat en notorietat en Itàlia en participant ambe succès a de concorses musicals, en particular a la television au X Factor italian, concors qu'an acabat segond en 2017. Lo 7 de març de 2021, an ganhat la 71na edicion del Festenal de Sant Rémol.

An sustot ganhat lo mitic Festival de la Cançon d'Eurovision en 2021 ambe lor títol ròck italian Zitti e buoni en representent Itàlia. Ja coneguts dins lor país d'origina, aquela victòria a n'aquel concors lor balha una bona visibilitat a l'escala internacionala e son aital estats classats dins los hit-paradas d'autres païses : aital, en 2021, Måneskin ven lo primièr grop italian a aténher lo tòp 10 del classament britanic amb lo single de Zitti e buoni, e la meteissa annada an classat tanben lo títol en anglés I Wanna Be Your Slave dins lo tòp 10 american. Una version d'aquela cançon tirada de lor segond album (Teatro d'ira: Vol. I) es tanben estada enregistrada en duò ambe Iggy Pop. E lo 6 de novembre de 2021, montèron sus l'empont en primièra part dels Rolling Stones a Las Vegas (Estats Units).

Discografia
 2018 : Il ballo della vita 
 2021 : Teatro d'ira: Vol. I
 2023 : Rush!

Cançons mai conegudas
 Zitti e buoni (2021)
 I Wanna Be Your Slave (2021, ambe Iggy Pop)
 The Loneliest (2022)

Referéncias

Grop de rock italian
Grop de musica dels ans 2000
Grop de musica italian
Grop de rock